Tracers

Tracers er en amerikansk actionfilm fra 2015, regissert av Daniel Benmayo. Manus ble skrevet av Matt Johnson, og har Taylor Lautner, Marie Avgeropoulos og Adam Rayner i noen av hovedrollene. Filmen ble sluppet i mars 2015 i USA.

Handling 
Cam arbeider New York City, men sliter med å få endene til å møtes. Han leier en garasje av en kvinne ved navn Angie. Cam ødelegger sykkelen sin som han trenger til jobb, etter at en fremmed ung kvinne ved navn Nikki forårsaker en trafikk-ulykke. Cam blir senere konfrontert av Jerry og Hu som tar alle pengene hans, og advarer om at han er på etterskudd med et lån på 15 000 dollar som han skylder til Tong - en lokal gjeng som kontrollerer Chinatown. Cam bruker fritiden sin på å prøve å fikse farens Pontiac GTO fra 1967. Cams sjef ringer, og forteller at Nikki har besøkt jobben hans med en ny sykkel til Cam som plaster på såret etter at hun ødela den forrige sykkelen hans. Han forsøker snart å kopiere Nikkis parkour, men han er ikke særlig flink enda. Han møter også resten av Nikkis gjeng, som advarer ham om risikoen ved parkour.

Cam begynner å trene mer parkour, og får snart oppmerksomheten til resten av gjengen som snart inviterer ham til å trene sammen med dem. Han blir formelt introdusert for resten av gjengen: Jax, Tate, Nikkis eldre bror Dylan og Miller - som er gruppens leder. Etter en treningsøkt kommer Cam hjem, men oppdager Jerry og Hu tar bilen som tilhører faren hans for å dekke litt av gjelden hans.  De advarer ham om at han har en måned på seg til å betale resten av de 10 000 dollarene, samtidig som de truer Angie og sønnen hennes. Angie blir sint og pakker Cams eiendeler, og sparker ham ut. Cam blir med i gruppen til Miller. Miller forteller Cam at han må følge to regler: hvis Cam får problemer, må han ta kontakt umiddelbart - og han må holde seg utenfor Chinatown. Cam blir raskt et verdifullt medlem av gruppen deres.

Cam besøker Angie på jobben hennes, og forklarer at han tok opp lånet fra Tongs for å hjelpe sin syke mor med å beholde huset hennes. Men at pengene ikke var nok til å stoppe tvangsauksjonen av hjemmet hennes, og moren døde en uke senere. Cam støter på Jerry og Hu som banker ham opp og gir ham to uker på å betale ned resten av gjelden - ellers kommer de til å drepe Angie og Joey. Gjengen planlegger å rane en bank, drevet av vietnamesiske gangstere. Men de oppdager snart at pengene allerede har blitt flyttet. Miller avslører at han egentlig heter James Hatcher, en korrupt agent for Drug Enforcement Administration. Miller forteller at han kan hjelpe ham, men bare hvis Cam går med på å begynne som informant for DEA. Til gjengjeld må Cam hjelpe ham med å begå et siste ran, og Cam sier seg motvillig enig til dette.

Men Cam konfronterer snart Nikki, for ikke å fortelle ham Millers virkelige identitet. Miller, Cam og Dylan stjeler en haug verdifulle diamanter. Men Nikki oppdager at Miller planlegger å bruke Cam som syndebukk for ranet, og forsøker å redde ham. Miller stjeler diamantene og dreper nesten Cam, men blir stoppet når vakter dukker opp og angriper dem. Cam tar diamantene og flykter, men Miller tar snart opp jakten på ham. Cam gjenforenes med Nikki og leder Miller til en restaurant som eies av Chen - lederen for Tongs. Han planlegger å bli kvitt Miller en gang for alle, og samtidig betale hele gjelden til Tongs.

Skuespillere 
 Taylor Lautner som Cam
 Marie Avgeropoulos som Nikki
 Adam Rayner som Miller
 Rafi Gavron som Dylan
 Christopher Jackson som Lonnie
 Luciano Acuna Jr. som Tate
 Josh Yadon som Jax
 Johnny M. Wu som Jerry
 Sam Medina som Hu
 Amirah Vann som Angie
 Christian Steel som Joey
 Wai Ching Ho som Chen

Eksterne lenker 

Filmkomedier fra USA
Filmer fra 2015
Engelskspråklige filmer